suku tetanduran dikotil sing paling wigati lan paling gedhé. Akèh tetanduran budidaya wigati klebu jroning suku iki, kanthi werna-werna kagunan: wiji, woh (polong), kembang, kulit kayu, wit, godhong, umbi, nganti oyoté dipigunakaké manungsa. Bahan panganan, ombènan, bumbu masak, dat pewarna, pupuk ijo, pakan kéwan, bahan pangobatan, nganti racun diasilaké déning anggota-anggotané. Kabèh tetanduran anggota suku iki nduwèni siji pepadhan sing jelas: wohé arupa polong.